ועדת הפנים והגנת הסביבה, כנסת 25, פרוטוקול מספר 1, 2023-01-04 00:00

): שלום לכולם, אני מתכבד לפתוח את ישיבת הוועדה

):  לפני שנעבור להצבעה – אתה בטח לא זוכר, אבל זאת הוכחה שבכנסת כל הזמן לומדים, וטוב שיש ותיקים שמסבירים לצעירים – אני זוכר שממש בימים הראשונים שלי בכנסת היה לנו ויכוח בוועדת הכנסת לאן איזשהו חוק ילך

):  אני אמרתי, לא, והתחלתי לגייס רוב נגד יעקב כדי שהחוק ילך לוועדה שאני רציתי

):  ואז הוא לקח אותי הצדה ואמר לי, בוא, זה לא עובד ככה, בוא תסביר לי למה החוק הזה חשוב לך לוועדה הזאת, אני אסביר ונראה למי זה חשוב יותר

):  אנחנו משתפים פעולה וצריך להתפשר

):  הוא אמר למה זה חשוב לו, ואני אמרתי את הוועדה שלי

):  הוא אמר לי, אתה יודע מה, במקרה הזה זה יותר חשוב לך, לא צריך הצבעה – אני הולך איתך לוועדה שאתה רוצה

):  והוא אמר לי: טיפ, תלמד, פה משיגים הרבה יותר דברים בפשרות ולא בהצבעות

):  אז את הטיפ הזה לקחתי איתי

אבל שלא כולם יבנו על זה

): זה טיפ מאוד חשוב שאני משתמש בו

):  באמת, הניסיון שלך במשכן, הירידה לפרטים הכי קטנים שיש, לזהות כל דבר, לקדם תהליכים ומהלכים – אני בטוח שתעשה את העבודה על הצד הטוב ביותר בוועדה החשובה הזאת

):       אם כך: "בהתאם להוראות סעיף 106(א)(1) לתקנון הכנסת ועדה תבחר יושב-ראש מבין חבריה לפי המלצת ועדת הכנסת"

):      ועדת הכנסת החליטה להמליץ לוועדת הפנים והגנת הסביבה לבחור בחבר הכנסת יעקב אשר כיושב-ראש הוועדה

):  מי בעד?      

אמיר אוחנה: אילו הייתי חבר בוועדה הייתי מצביע בעד

יעקב אשר: אני משוכנע

): מי בעד? מי נגד? מי נמנע?      

): ההצבעה אושרה

): אם כך ההצבעה עברה פה אחד

):  אדוני היושב-ראש, שיהיה לך בהצלחה

):   יש לי גם ניסיון עם הצוות שלך

):  יש לך צוות פשוט מדהים

יעקב אשר: זה אני יודע

יעקב אשר:  מכיר

יעקב אשר:       מכובדי יושב-ראש הכנסת, מכובדי יושב-ראש ועדת הכנסת, מזכיר הכנסת, חברי הצוות – המשפטנים ואלה שלא משפטנים, תומר וכל החבורה, לאה

יעקב אשר:  אני אגיד עוד שתיים שלוש מילים

יעקב אשר:      קודם כול בשבח והודיה לקדוש ברוך הוא על כל דבר ודבר שאנחנו מגיעים אליו

יעקב אשר:  אנחנו מקבלים כוח בשביל לתת את הכוח הזה לאחרים

יעקב אשר:  זאת המטרה שלנו וככה פעלתי כל חיי

יעקב אשר:  לפעמים יש דברים קשים ולפעמים דברים נוחים יותר

יעקב אשר:  אז מבחינתי להגיע לוועדת הפנים זה כמו דג שזורקים אותו למים

יעקב אשר:  כל חיי הציבוריים היו בשלטון המקומי עד שהגעתי לכנסת; כל הנושא של רשויות מקומיות, כל הדברים הללו של תכנון וכיוצא בזה

יעקב אשר:  בהחלט רציתי את הוועדה הזאת, קיבלתי מה שרציתי ואני מודה לקדוש ברוך הוא, וכמובן, לכל המסייעים שחלקם עוד חוגגים בוועדת הכספים כרגע וחלקם נמצאים כאן סביב השולחן: השרים שהיו חלק מהמשא ומתן

יעקב אשר:  לכן אני מודה לכולם

יעקב אשר:       בקצרה מאוד אני אומר שהנושאים של ועדת הפנים והגנת הסביבה נוגעים ליום-יום של כל בן אדם באשר הוא בהרבה מאוד תחומים

יעקב אשר:  הדברים שאני רואה אותם חשובים מאוד: חיזוק השלטון המקומי, חיזוק רשויות חלשות והבאתן לעצמאות

יעקב אשר:  אני מדבר על זה מניסיון כראש עיר שהצליח בזמנו בסיעתא דשמיא להגיע לתהליך הזה

יעקב אשר:  אני אקדם שימשיך להיות שולחן עגול עם השלטון המקומי; וכמובן, שהשלטון המקומי יחזק את הרשויות ומצד שני לרתום אותן לתכניות המדינה ולפרויקטים של המדינה ולא שיהיו שני צדדים – זה ודאי לא טוב

יעקב אשר:       נושא איכות הסביבה – שיתופי הארגונים השונים, לשמוע את כולם – כך עשיתי בוועדת חוקה בימים של קורונה שלא היה קל

יעקב אשר:  אתה ודאי זוכר את זה, אדוני היושב-ראש

יעקב אשר:  שמעתי את כולם – מאלה שקוראים להם בשמות כאלה ומפגינים ברחובות כאלה – שמעתי את כולם

יעקב אשר:  גם כאן אני רוצה ואשמח לשמוע את כולם

יעקב אשר:       בנושאי הדת שקשורים לוועדה – הנגשת השירותים לאזרחים ככל האפשר, כמו כל שירות אחר

יעקב אשר:       תשתיות לאומיות – קידום של תשתיות לאומיות חשובות, צמצום הבירוקרטיה, נושא התכנון שהוא הסטארט של כל פתרון מצוקת הדיור של כל מדינת ישראל – חובה

יעקב אשר:  אין זוג צעיר במדינת ישראל שלא חווה את מה שאחר חווה

יעקב אשר:  הפתרון מתחיל בתכנון

יעקב אשר:  אף פעם לא נולדה דירה בלי תכנון, אף פעם לא נולדה שכונה ולא עיר בלי תכנון

יעקב אשר:  כדי לגרום לכך שיהיו חייבים להאיץ את התכנון, חייבים לקדם את הדברים כדי שזה יגיע אחר כך גם לחלק של משרד השיכון שיוכל להוציא את זה, לשווק את זה ולהרים את זה

יעקב אשר:  אני בטוח – ואני אומר את זה בידיעה – אנחנו נעזור לכולם

יעקב אשר:  יש מצוקה, היא ייחודית בציבור החרדי מסיבות אובייקטיביות לחלוטין וגם מסיבות של תכנון

יעקב אשר:  זאת צרה של כולם, וניוושע ביחד בקדנציה הזאת, בעזרת השם

יעקב אשר:       כמובן, כל הנושאים מסביב: מנהל מקרקעי ישראל וכולי

יעקב אשר:  אני מאחל לנו, לצוות הוועדה, לחברי הוועדה, שחלקם באים עם ניסיון רב בהרבה תחומים ואלה שאין להם ניסיון ירכשו כאן – שיהיה לנו בהצלחה

יעקב אשר:  שנזכה לעשות דברים טובים למען עם ישראל

אמיר אוחנה: אמן

יעקב אשר: אדוני יושב-ראש הכנסת, בבקשה

אמיר אוחנה: תודה לך, אדוני יושב-ראש הוועדה, החשיבות היתרה של הוועדה הזאת שאתה עומד בראשה החל מרגע זה טמונה בכך שהשלטון המקומי שענייניו יידונו כאן בהרחבה משפיע על חיי הפרט, על חיי האזרח באופן הרבה יותר מהיר, בלתי אמצעי ומידי מאשר השלטון המרכזי

אמיר אוחנה:  אני באופן אישי חסיד גדול של פיזור סמכויות מהשלטון המרכזי לשלטון המקומי

אמיר אוחנה:  ראשי הערים וראשי הרשויות מכירים את האזרחים שלהם, נוגעים בהם, מדברים איתם, נמצאים איתם בקשר יומיומי

אמיר אוחנה:  אני חושב שהמינוי שלך באופן אישי, אדוני, הוא המינוי הנכון ביותר, הראוי ביותר גם בגלל הניסיון הרב שאתה מביא איתך כראש עיר וכאדם שהשלטון המקומי איננו זר לו וגם בגלל המזג שלך, האופי שלך, האכפתיות שלך לאזרחים ולשלטון המקומי בכלל

אמיר אוחנה:  היכולת שלך לפשר בין חלקים ניצים ומתנגדים תביא אותך להצלחה גדולה - -     

יעקב אשר: אמן

אמיר אוחנה: - - תביא אותך, בעזרת השם, לעשות הרבה טוב לעם ישראל

אמיר אוחנה:  אני מברך אותך, אדוני היושב-ראש בהצלחה, ואני מברך, כמובן, את כל חברות וחברי הוועדה – שנעשה ונצליח

אמיר אוחנה:  תודה רבה

יעקב אשר: תודה רבה

יעקב אשר:  יושב-ראש תנועת דגל התורה ויושב-ראש ועדת הכספים הנבחר, הרב גפני, בבקשה

יעקב אשר:  לאחר מכן יושב-ראש הרשימה

יעקב אשר:       מר גולדקנופף, בבקשה

יעקב אשר:  אם הרב גפני אמר לך תעשה מה שהוא אומר

יצחק גולדקנופף: כולם נשמעים לרב גפני

יצחק גולדקנופף:       - - - עכשיו הזמן שלו והתקופה שלך מתחילה ואני מקווה שנעמוד ב-90 היום שנביא את התקציב

יצחק גולדקנופף:  לא הייתי אצלך בפעם הזאת כי הייתי בפעם הקודמת

יצחק גולדקנופף:  הלכתי, בירכתי את הרב גפני בוועדה הקודמת עם דרשה שלמה

יצחק גולדקנופף:       הרב יעקב אשר, הפרשה שלך "ויחי יעקב"

יצחק גולדקנופף:  מה זה - - - אף הוא בחיים

יצחק גולדקנופף:  זאת אומרת ההמשך הוא בחיים

יצחק גולדקנופף:  הרבה דברים עשית בשנים הצעירות שלך, בשנים הבינוניות שלך, ואני שמח לראות אדם שלא צמח ברגע אחד והגיע למקום שלקחו אותו לעשייה, אלא הוא בעשייה כל השנים

יצחק גולדקנופף:  עשייה יש לך גם בתחום הבינוי וגם בתחום העשייה העירונית, וזה היה כל הזמן לברכה

יצחק גולדקנופף:  זה נקרא - - - בחיים

יצחק גולדקנופף:  השארת הרבה דברים במקומות שבהם היית והדברים האלה, לעולם אף אחד לא יוכל למחוק אותם

יצחק גולדקנופף:  זה נשאר לך לנצח

יצחק גולדקנופף:       עכשיו באת למקום כזה שהוא כר פעולה נרחב היות שהצלחת להרחיב את ועדת הפנים כך שהיא שולטת על חצי כנסת: הגנת הסביבה, הפנים, השיכון והבנייה

יצחק גולדקנופף:  אף אחד לא הצליח להרחיב את המעגל כל כך וגם תמכנו בזה

יעקב אשר:  בלי עין הרע

יצחק גולדקנופף: הברכה הכי טובה: "המלאך הגואל אותי מכל רע יברך את הנערים"

יצחק גולדקנופף:  צריך לברך את הנערים גם בדברים שהיו וגם בדברים שהיום

יצחק גולדקנופף:  אנחנו מאחלים לך הרבה הצלחה בתפקיד הזה

יצחק גולדקנופף:  זה תפקיד שנוכל לעבוד בו במשותף וביחד ונעשה הרבה למען עם ישראל

יצחק גולדקנופף:  והרבה מאוד זירוז התכנון, זירוז הדברים שעדיין לא מגיעים אליי שצריכים להגיע מוועדת הפנים או מדברים אחרים ופיתוח, תשתיות, חסימות ומשרד האוצר

יצחק גולדקנופף:  עכשיו הייתי בישיבה במקרקעי ישראל בישיבה ראשונה וראיתי כמה עשייה רבה, גדולה ורחבה יש שם

יצחק גולדקנופף:  לכן שמחתי להתפטר היום מהכנסת כדי שיהיה לי יותר זמן לעשייה בתחום הבינוי והשיכון של מדינת ישראל, לכל עם ישראל - -      

יעקב אשר: נברך אותך – ברוך אומר ועושה

יצחק גולדקנופף: - - לכולם: לחיילים, לדתיים ואם צריך גם לערבים במקום שלהם

יצחק גולדקנופף:  כל אחד יקבל את המקום שלו

יצחק גולדקנופף:  אני מברך אותך בהצלחה

יצחק גולדקנופף:  כל טוב

יעקב אשר: אפרופו "יברך את הנערים", ההיכרות שלי עם הרב גפני הייתה לא כשהייתי נער אבל הייתי כבר אברך צעיר, מה שנקרא

יעקב אשר:  אז הוא הטיל עליי כמה משימות קטנות שמאז הוא הספיק להיות 30 וכמה שנים והלאה, ואני הספקתי להיות במקומות אחרים

יעקב אשר:  הרב גפני, יושב-ראש תנועת דגל התורה, בבקשה

משה גפני: תודה רבה, אדוני היושב-ראש, האמת שנבחרתי להיות יושב-ראש ועדת הכספים ולא כל כך התרגשתי

משה גפני:  אני מתרגש מהמינוי שלך

משה גפני:  כמו שאתה אומר אני זוכר אותך הרבה שנים

משה גפני:  היית נער צעיר ועסקת בכל הדברים ובכל הדברים הצלחת

משה גפני:  עשית את הדברים, ברוך השם, כמו שצריך – בשכל, בתבונה

משה גפני:  אני בטוח ומשוכנע שגם את העבודה כאן של כלל ישראל בוועדת הפנים והגנת הסביבה תדע לעשות כמו שצריך

משה גפני:       מכיוון שהרב גולדקנופף אמר דבר תורה אז גם אני אמשיך את דבר התורה שלו

משה גפני:  בפרשה "ויחי יעקב" כתוב שיעקב בירך את יוסף ואמר לו: "בך יברך ישראל לאמור: לשמחה אלוקים כאפרים וכמנשה"

משה גפני:  למה "כאפרים וכמנשה"? הוא אמר: "כאפרים וכמנשה כראובן ושמעון יהיו לי", אז למה אנחנו לא מברכים את הילדים ואומרים: "כמו ראובן ושמעון"? אפרים ומנשה היו במעצמה הכי גדולה בעולם – במצרים

משה גפני:  הכול היה שם

משה גפני:  הם ישבו בבית של השליט, הם עלו לגדולה

משה גפני:  הם לא עלו – הם היו בגדולה הגדולה הזאת

משה גפני:  הם שלטו על כל העולם

משה גפני:  בכל אופן הם לא התגאו האחד על השני ולא קינאו אחד בשני ולא רבו, ואף על פי שהייתה שם טומאת ארץ מצרים הם נשארו בטהרתם

משה גפני:       בהזדמנות הזאת אני קורא לכל חבריי – אנחנו עלינו לשלטון עכשיו, וצריך לדעת לא להתגאות בזה, אלא לעשות את העבודה

משה גפני:  לשם כך נבחרנו

משה גפני:  אבל צריך לעשות את זה בשכל ושהבניין הזה יהיה בניין שיש בו פחות מריבות ויותר ויכוחים אידיאולוגיים ויותר דברים שצריך לעשות למען כלל הציבור

משה גפני:  אבל שנזכור כל הזמן: "שמחה אלוקים כאפרים וכמנשה" – אפילו שהקדימו את אפרים לפני מנשה הם לא רבו ולא קינאו זה בזה

משה גפני:  אפילו אם מקדימים מישהו על פני השני צריך לדעת לחיות עם זה ולעשות את מה שצריך

משה גפני:  שיהיה לך בהצלחה ובמזל טוב

יעקב אשר: תודה רבה

יצחק גולדקנופף: לכן הרב גפני נתן לי לדבר לפניו

יעקב אשר: השר יריב לוין, בבקשה

המשפטים יריב לוין: יעקב ידידי, ברכות גדולות

המשפטים יריב לוין:  אני יודע כמה היה חשוב לך לקבל את התפקיד הזה

המשפטים יריב לוין:  גם במערכת פוליטית שיש בה מאבקים על תפקידים מאוד בלט שהיה אכפת לך והיה חשוב לך וראית שליחות אמיתית במילוי תפקיד יושב-ראש הוועדה

המשפטים יריב לוין:  אתה מביא איתך ניסיון מאוד נדיר בהיבט הזה משום שיש לך גם ניסיון עשיר מאוד מוצלח כיושב-ראש של ועדה מאוד מורכבת כאן בכנסת ולצד זה גם ניסיונך כראש עיר, כמובן, גם בעיר לא פשוטה שניהלת אותה בהצלחה עצומה

המשפטים יריב לוין:  שילוב שני הדברים האלה יחד הוא בשורה גדולה מאוד

המשפטים יריב לוין:  אני בטוח שגם הוועדה תיהנה מזה, גם המשרדים שהוועדה מפקחת עליהם ייהנו מזה, החוקים שיעברו כאן וגם, ודאי, השלטון המקומי שהוועדה הזאת היא הבית שלו בכנסת, והדברים שהיא נדרשת לעסוק מולו ועבורו הם רבים מאוד וגם חשובים מאוד

המשפטים יריב לוין:       אני גם רוצה לברך אותך שהצלחת במשא ומתן עיקש לייצר בוועדה כאן איזושהי מניפה שמכסה קשת נכונה מאוד של הנושאים שכינסת לכאן פנימה שהיה היגיון רב להעביר אותם ולכנס אותם כאן לתוך הוועדה

המשפטים יריב לוין:  אני בהחלט אומר, אולי זה מקרה – בעיניי, זה לא מקרה – שעברנו מוועדה לוועדה עם שני נציגים מצוינים של יהדות התורה

המשפטים יריב לוין:  מה שאמרתי גם לגבי משה נכון גם לגביך

המשפטים יריב לוין:  אני בטוח שאתה תדאג ותייצג נאמנה את הציבור שבחר בך ואת כל אזרחי ישראל באשר הם באופן הכי מקצועי שיש

המשפטים יריב לוין:  שא ברכה והמון בהצלחה

יעקב אשר: תודה וגם תודה על דברים שציינת

): היושב-ראש, אנחנו נאלצים להמשיך בסבב

יעקב אשר: אוקיי

יעקב אשר:       השר פרוש, בבקשה

מאיר פרוש: אני משתמש בברכה שאמר קודם הרב גפני עם כל הלב וכל הרצינות: אני מצטרף לכל המברכים

מאיר פרוש:  ואתה יודע, בדרך כלל אלה שהם בסוף חותמים: גם אני מצטרף

מאיר פרוש:  אני רוצה שגם אחרים יברכו אותך מכל גווני הקשת

מירב בן ארי: יעקב, בהצלחה

יעקב אשר: תודה רבה

יוליה מלינובסקי: אני צריכה ללכת לוועדת חוקה

יעקב אשר: הרב פרוש, תסיים

מאיר פרוש: סיימתי

יעקב אשר: תודה רבה

יעקב אשר:  שר החינוך, בבקשה

יוליה מלינובסקי: לא, אבל אני צריכה להצביע - -     

יעקב אשר: יושב-ראש הוועדה לשעבר

החינוך יואב קיש: גם אצלכם כשהיו שרים נתנו להם - -     

יוליה מלינובסקי: מה זה משנה "אתם" או "אנחנו"

יעקב אשר: יוליה, פעם ראשונה

יוליה מלינובסקי: זה שאתה שר, עליי זה לא משפיע

יוליה מלינובסקי:  בסדר?      

החינוך יואב קיש: שלום לכל הנוכחים, חברי הוועדה וחברי הכנסת, האמת שבוועדה הזאת – לאה, יש לנו שעות רבות שאת יושבת לימיני, ועכשיו אני שמח, חבר הכנסת יעקב אשר, שאני יכול לשבת לימינך

החינוך יואב קיש:  אז אני באמת רוצה לאחל לך באופן אישי המון בהצלחה

החינוך יואב קיש:  היו לנו הרבה שעות בוועדה הזאת יחד

החינוך יואב קיש:  אני חושב שאתה איש מתאים מאוד, כישרוני מאוד, עם כל היכולות שזקוקים להן בוועדה הזאת

החינוך יואב קיש:  זה היה אפילו יותר טבעי שזאת תהיה הוועדה הראשונה שלך אבל היא לא הראשונה שלך ולכן אספת ניסיון גם במקומות אחרים

החינוך יואב קיש:  אני בטוח שכל זה יבוא לטובת העניינים שלרשות הוועדה, ויש לה עניינים רבים מאוד

החינוך יואב קיש:  כמו שאתה ואני יודעים זאת ועדה סופר משמעותית, היא ועדה מאוד חשובה, יש בה צוות מצוין: לאה שדיברנו עליה, תומר היועץ המשפטי וכל שאר צוות הוועדה

החינוך יואב קיש:  כמובן, אם צריך את עזרתי בכל דבר שאני קשור אליו, בבקשה - -     

יעקב אשר: נמצא את הקשר

החינוך יואב קיש: מכל הלב שיהיה המון בהצלחה

החינוך יואב קיש:  אני יודע שאתה עושה הרבה טוב

החינוך יואב קיש:  תודה רבה

יעקב אשר: תודה רבה

יעקב אשר:  סגן השר מקלב ולאחר מכן חברי הכנסת

יעקב אשר:  ברכות לסגן השר

יוליה מלינובסקי: הם ילכו, אנחנו נישאר

יוליה מלינובסקי:  תדע לך

יעקב אשר: יוליה, הכול בסדר

יעקב אשר:  אני יודע שתישארי

החינוך יואב קיש: יוליה, אולי אנחנו הולכים אבל אנחנו לא הולכים לשום מקום

יעקב אשר: ידידי, סגן שר התחבורה

אורי מקלב: תודה

אורי מקלב:  יוליה, צריך להתרגל שיש כאן יושב-ראש והוא קובע את הסדר

יוליה מלינובסקי: זה בסדר, זה בסדר

אורי מקלב: אני מבין שיהיו לכם הרבה שעות יחד

אורי מקלב:  אם את הולכת להיות כאן בוועדת הפנים הוא יידע להסתדר עם זה

יוליה מלינובסקי: הכול בסדר

אורי מקלב: יושב-ראש הוועדה, אני חושב שכולם יודעים שאתה מביא לוועדה הרבה ניסיון, הרבה ידע, מוטיבציה וחריצות רבה

אורי מקלב:  מה שציינו כאן זה לא שבחרו בך ליושב-ראש הוועדה – אתה בחרת בוועדה להיות יושב-ראש

אורי מקלב:  אתה נלחמת על כך שהוועדה לא תאבד שום דבר מסמכותה, מפעילויותיה

אורי מקלב:  לא היה פשוט, היו הרבה צרכים והוועדה הזאת התפצלה בעבר - -     

יעקב אשר: צרכים וצרחות

אורי מקלב: כן, זה נכון

ינון אזולאי: אתה מזכיר את מרב מיכאלי עם "צרכים וצרכות"

יעקב אשר: לא, זה ב-כ' וזה ב-ח'

אורי מקלב: ביקשת שזה יהיה בלי רוטציה כדי שהוועדה לא תאבד מסמכותה

אורי מקלב:  אני אומרת את זה למנהלת הוועדה – אולי את מודעת או לא מודעת – היום יש לוועדה מגוון דברים בסמכותה והיא תדון בזה, אין לי ספק שיושב-ראש הוועדה חבר הכנסת יעקב אשר יידע למצות את כל מה שיש בתפקיד הוועדה: גם פיקוח וגם חקיקה וגם להציף את הדברים ולבקר אותם

אורי מקלב:  זה תפקידה של ועדה בכנסת

אורי מקלב:  הוא ימשיך את היוקרה שיש לוועדה הזאת

אורי מקלב:       כחבר לסיעה – בזמנו לפני שהרב גפני נבחר ליושב-ראש ועדת כספים צריך לדעת שהוא גם היה בוועדת פנים

אורי מקלב:  הרקורד של הרב גפני הוא רקורד של ועדת כספים הרבה שנים - -     

יעקב אשר:  אני זוכר את הקיר אצלו במשרד מלא בתעודות הוקרה: חבר הכנסת הכי ירוק שהיה בכנסת וכולי

יעקב אשר:  הרבה סופרלטיבים

משה גפני: חבר הכנסת השחור הירוק

יעקב אשר: השחור הירוק

אורי מקלב: יושב-ראש הוועדה, כחבר גם בסיעה שלך וגם במפלגה שלך אנחנו רואים את התפקיד שלך כתפקיד מכובד מאוד, אחראי מאוד שיביא לנו כבוד, ומאחלים לך ברכה והצלחה רבה

יעקב אשר: אמן

יעקב אשר:  תודה רבה

יעקב אשר:  חברת הכנסת יוליה מלינובסקי, בבקשה

יוליה מלינובסקי: תודה רבה, אדוני היושב-ראש, אני רק מקווה מאוד שכל המילים היפות לא יהיו הספדים כי בדרך כלל אומרים דברים יפים במקומות אחרים

אורי מקלב: מי שלא יכולים להגיד לו בחיים אומרים את זה אחרי זה; אבל מי שאפשר להגיד לו בחיים אומרים את זה בחיים

יוליה מלינובסקי: אנחנו מכירים הרבה מאוד שנים, עבדנו יחד

יוליה מלינובסקי:  פעם הסכמנו, פעם לא הסכמנו, וכנראה ככה זה יהיה

יוליה מלינובסקי:  בוועדה הזאת יהיו הרבה מאוד דברים שנעבוד עליהם יחד ונראה אותם עין בעין, ויהיו דברים שלא נסכים עליהם

יוליה מלינובסקי:  זה בסדר גמור

יוליה מלינובסקי:  אני מקווה מאוד שנדע לשמור פה על כבוד הדדי, על טובת העניין ושיח מקובל ומכובד

יוליה מלינובסקי:  זה מה שחשוב לי

יעקב אשר: תודה רבה

יוליה מלינובסקי: בנושא המטרו אני לא ארד ממך

יוליה מלינובסקי:  זה נושא חשוב לכולנו ועל זה נצטרך לדבר בנפרד

יוליה מלינובסקי:  ברשותך, אני אלך לוועדת חוקה

יעקב אשר: מאה אחוז

יעקב אשר:  חבר הכנסת שלום דנינו, בבקשה

שלום דנינו: אני רק יכול לאחל לך בהצלחה

שלום דנינו:  אני חבר כנסת חדש ואני לומד מכם פה הרבה מאוד, חברים

יעקב אשר: אני מאחל לך שמה שאתה מברך אותנו יגיע גם אליך

יעקב אשר:  אנחנו מאחלים לך בהצלחה ותודה

יעקב אשר:       לימור סון הר מלך, בבקשה

לימור סון הר-מלך: רק להגיד שיהיה בהצלחה, בעזרת השם

לימור סון הר-מלך:  משימות גדולות וחשובות, ובעזרת השם נעשה ונצליח

יעקב אשר: תודה רבה

יעקב אשר:  אוהד טל – יצא; אברהם בצלאל – גם יצא; הרב אייכלר גם יצא

יעקב אשר:  ינון אזולאי, בבקשה

ינון אזולאי: אדוני היושב-ראש, שיהיה בהצלחה, בעזרת השם

ינון אזולאי:  גם מבחינת צוות – אני לא יודע אם התנסית עם הצוות אבל יש לך פה צוות נהדר, חלקו עדיין ירושה של אבי ז"ל שהיה בוועדת הפנים

ינון אזולאי:  זאת ועדה חשובה , והוא היה פה פעמיים בשני סבבים

ינון אזולאי:       כולם מברכים אבל האחריות עליך כבדה מאוד

ינון אזולאי:  אני מאמין שאתה נכנס בכובד ראש אבל עם הניסיון שלך אנחנו גם מאמינים שתצליח, בעזרת השם

יעקב אשר: אמן

ינון אזולאי: יש הנושא של הדיור שגם נמצא אצלך; דיברו על המטרו שהתעקשת שזה יהיה כדי להצליח בכל דבר ועניין

ינון אזולאי:  אנחנו יודעים שיש ברכה והצלחה במעשי ידיך וכך תמשיך, והקדוש ברוך הוא יסייע שלא תצא תקלה תחת ידינו בכלל ותחת ידיך בפרט

יעקב אשר: אמן ואמן

יעקב אשר:  יוסף עטאונה, בבקשה

יוסף עטאונה: כבוד היושב-ראש, קודם כול, המון ברכות על הבחירה

יוסף עטאונה:  שיהיה לך בהצלחה

יוסף עטאונה:  האמת היא שאני בסיעה ביקשתי להיות בוועדת הפנים בגלל החשיבות שלה והנושאים שבה דווקא בגלל האזור שבאתי ממנו

יוסף עטאונה:  מדברי השבח ששמעתי סביב השולחן לגבי היושב-ראש, כנראה, הגעתי גם לוועדה הנכונה וגם ליושב-ראש הנכון

יוסף עטאונה:  יחד נעשה המון עבודה ושיתוף פעולה

יוסף עטאונה:  שיהיה לך בהצלחה

יעקב אשר: תודה רבה

יעקב אשר:  אחרון חביב חבר הכנסת אליהו רביבו

אליהו (אלי) רביבו: ברכות, רבי יעקב, בשעה טובה ומוצלחת

אליהו (אלי) רביבו:  מי שיודע או לא אני מאוד שאפתי לעמוד בראש הוועדה הזאת לו הייתה נשארת בליכוד

אליהו (אלי) רביבו:  זה נושא שאני מאוד רגיש אליו

אליהו (אלי) רביבו:  אבל אין צל של ספק שמאחר שהיא יצאה מהליכוד, אם יש בן אדם ראוי, נכון, מתאים ונחוץ לעמוד בראש הוועדה הזאת זה בוודאי רבי יעקב

אליהו (אלי) רביבו:  אני שואל את עצמי – ם אלה היו ההישגים שלך כשלא עמדת בראש ועדה איזה פלאות, בעזרת השם, אתה תחולל כשאתה עומד בראש הוועדה

אליהו (אלי) רביבו:       וורט קטן: אנחנו עוסקים עכשיו ב"ויחי יעקב"

אליהו (אלי) רביבו:  בפרשות האלה יעקב אבינו מצווה לרדת למצרים והוא חשש

אליהו (אלי) רביבו:  ילדיו הגיעו והוא הלך להתפלל

אליהו (אלי) רביבו:  הקדוש ברוך הוא אמר לו: רד, אני עמך

אליהו (אלי) רביבו:  מסופר על שני חברים שרוצים לרדת לבור שמטמון רב ערך מצוי שם ומתלבטים איך לעשות את זה כי הבור עמוק

אליהו (אלי) רביבו:  אחד קצת יותר מנוסה, והוא אומר לחבר שלו: אני יורד, אני מקדים, תרד אחריי, אני אכוון אותך בדרך ואנחנו נהנה מהשלל

אליהו (אלי) רביבו:  כשהם מסיימים לאסוף את השלל הבחור המנוסה יותר נשאר ומסייע לבחור הצעיר לצאת

אליהו (אלי) רביבו:  בדיוק ככה הקדוש ברוך הוא מכניס אותך לתוך תחום כל כך רגיש לכולנו, בוודאי לך

אליהו (אלי) רביבו:  אתה היית ראש רשות, אתה יודע מה זה

אליהו (אלי) רביבו:  הוא מכניס אותך לקחת את המטמון הזה, ואני סמוך ובטוח – מלכות בידי השם

אליהו (אלי) רביבו:  הוא הביא אותך, ואנחנו כולנו יחד נפעל ונקדם את כל נושא הרשויות; נפעל, בעזרת השם, יחד בכל נושא ביזור הסמכויות והענקת כוח לראשי הרשויות שהם הברומטר שלנו בינינו בכנסת לבין העם שלא תמיד קולו נשמע

אליהו (אלי) רביבו:       אני מאחל לך שתצא מכאן חזק, בריא, איתן ורק כשאתה תבחר כשידך על העליונה, ושברכבת השם תחול עליך בדיוק כפי שהיא שרתה על יעקב אבינו שכן הפרשה הזאת כולה ברכות

אליהו (אלי) רביבו:  אז כמו שהוא בירך את ברכותיו לכלל השבטים כך אתה, בעזרת השם, תזכה להתברך ולברך את כל היושבים בציון

אליהו (אלי) רביבו:  תודה רבה

יעקב אשר: תודה רבה על הברכות ודברי התורה

יעקב אשר:  שוב, תודה לצוות, ללאה, לתומר ולכל החברים

יעקב אשר:  בעזרת השם נעשה ונצליח למען כלל האזרחים, כלל עם ישראל וכלל אזרחי ישראל

יעקב אשר:  זאת הכוונה, ויאללה לעבודה

יעקב אשר:  הישיבה נעולה